H I R D E T M É N Y

A helyi önkormányzati képviselők és polgármesterek 2006. október 1-jére kiírt választás előkészítése során a választási eljárásról szóló 1997. évi C. törvény 38. § (1) bekezdés a, pontjában kapott felhatalmazás alapján a Helyi Választási Iroda az érvényes jelöléshez szükséges ajánlások számáról az alábbi hirdetményt teszi közzé:

A helyi önkormányzati képviselők és polgármesterek választásáról szóló 1990. évi LXIV. törvény (továbbiakban: Ve.) 27. §-a alapján

(1) „Egyéni választókerületi képviselőjelölt az, aki az adott választókerület választópolgárainak legalább 1 %-a jelöltnek ajánlott”
(2) „Polgármesterjelölt az, …aki a 100 000 vagy annál kevesebb lakosú település választópolgárainak 2 %-a, de legalább 300 választópolgár jelöltnek ajánlott”
(4) „Az (1) – (3) bekezdés alkalmazása során választópolgár az, aki az adott választókerület névjegyzékében a kifüggesztés időpontjában szerepel.”

A 2006. augusztus 2-án kifüggesztett névjegyzékben szereplő választópolgárok száma alapján az érvényes jelöléshez szükséges ajánlások száma az alábbi:

A XIX. kerület összes választópolgárának száma: 50 809 fő

Polgármesterjelöléshez szükséges:		      1 017 db érvényes ajánlás

Egyéni választókerületek sorszáma	Egyéni választókerületi választópolgárok száma	Jelöléshez szükséges érvényes ajánlások száma	
1	2 323	24	
2	3 419	35	
3	3 159	32	
4	3 636	37	
5	2 695	27	
6	3 092	31	
7	3 034	31	
8	3 552	36	
9	2 884	29	
10	3 198	32	
11	3 189	32	
12	2 723	28	
13	3 378	34	
14	3 472	35	
15	3 556	36	
16	3 470	35	

A Ve 14. § (1) bekezdés alapján választói névjegyzék 2006. augusztus 2-tól augusztus 9-én 16 óráig tekinthető meg a polgármesteri hivatal (XIX. Városház tér 18). fsz. 19. szobájában.

A névjegyzékről való kihagyás, törlés vagy névjegyzékbe való felvétel miatt ezen időszakban lehet kifogást benyújtani. 

Budapest, 2006. augusztus 2.

dr. Istvánfi Sándor s.k.
a Helyi Választási Iroda
vezetője